钦定古今图书集成/明伦汇编/氏族典/第227卷 > 杨暕
## 钦定古今图书集成/明伦汇编/氏族典/第227卷 > 杨暕

按《隋书齐王暕传》：“暕字世朏，小字阿孩。美容仪，疏眉
目。开皇中，立为豫章王。及长，颇涉经史。尢工骑射，初
为内史令。仁寿中，拜扬州总管沿淮以南诸军事。炀
帝即位，进封齐王。大业二年，转豫州牧。明年，转雍州
牧。寻徙河南尹，开府仪同三司。暕颇骄恣，昵近小人，
所行多不法。后从帝幸榆林，会帝于汾阳宫大猎，诏”
暕以千骑入围。暕大获《糜鹿》以献，而帝未有得也，乃
怒。从官皆言为暕左右所遏，兽不得前。帝于是发怒，
求暕罪失。御史韦德裕希旨劾暕，帝令穷治。暕自是
恩宠日衰，虽为京尹，不复关预时政，每怀危惧，心不
自安。化及作乱，捕暕，暕时尚卧未起，贼既进，暕犹谓
帝令捕之，因曰：“诏使且缓，儿不负国家。”贼于是曳至
街而斩之，及其二子亦遇害，时年三十四。有遗腹子
政道，与萧后同入突厥。及突厥灭，归于大唐，授员外
散骑侍郎。